Trogonoptera brookiana

Trogonoptera brookiana, si sayap burung Rajah Brooke, ialah spesies kupu-kupu sayap burung dari hutan hujan Semenanjung Melayu-Thai, Borneo, Natuna, Sumatera, dan kebanyakan pulau kecil di barat Sumatera (Banyak, Simeulue, Batu dan Mentawai). Kupu-kupu ini dinamakan oleh seorang ahli alamiah, Alfred R. Wallace pada 1855, sempena James Brooke, Rajah Sarawak. Ia kupu-kupu kebangsaan Malaysia, dan lebih dikenali dengan nama kupu-kupu Rajah Brooke.

Tumbuhan perumah bagi beluncasnya adalah Aristolochia acuminata dan A. foveolata. Yang dewasa pula menghirup nektar dari bunga-bunga seperti Bauhinia. Kupu-kupu Rajah Brooke merupakan spesies terlindung yang tersenarai dalam Apendiks II CITES, yang bermaksud eksport antarabangsanya terhad kepada mereka yang telah diberikan kebenaran.

Penerangan 
Lebar sayapnya ialah . Sayap kupu-kupu jantan banyak berwarna hitam. Setiap sayap depan ada tujuh tompok hijau elektrik yang berbentuk gigi, manakala pada sayap belakang ada tompok hijau yang agak besar. Kepalanya merah menyilau dan tubuhnya hitam dengan tompok merah. Sayap betina pula lebih keperangan dengan tanda putih yang menonjol di hujung sayap depan serta dasar sayap belakang. Kedua-dua jantina menyerupai saudaranya yang lebih terhad, iaitu sayap burung Palawan, tetapi kupu-kupu Rajah Brooke jantan lebih hijau sayap belakangnya.

Taksonomi
Genus: Trogonoptera Rippon, 1890
Spesies: Trogonoptera brookiana Wallace, 1855
Subspesies: Trogonoptera brookiana brookiana (Wallace, 1855)
Rupa: Trogonoptera brookiana brookiana f. brookiana Wallace, 1855
Rupa: Trogonoptera brookiana brookiana f. julijae S.Hu, 2007
Subspesies: Trogonoptera brookiana toshikii Kobayashi, 1991
Subspesies: Trogonoptera brookiana akikoa Morita, 1994
Spesies: Trogonoptera trojana Honrath, 1886

Ilustrasi

Rujukan

Papilionidae
Kupu-kupu dan rama-rama di Asia
Invertebrat di Malaysia